alexandrainst/scandi-wiki huggingface dataset:
H.C. Andersen

Hans Christian Andersen, føddur 2. apríl 1805 í Odense, deyður 4. august 1875, var ein danskur rithøvundur. Hann er víðagitin fyri síni ævintýr, eitt nú "Den grimme ælling".

Hann skrivaði yvir 200 ævintýr, 1000 yrkingar, 6 skaldsøgur og 50 hrsjónleikir, og verk hansara eru týdd til nærum 150 mál.

Keldur

Slóðir úteftir 
 Hans Christian Andersen — Arkiv for Dansk Litteratur (danskt)
H.C. Andersen Information Odense 
En kort H.C. Andersen biografi 

Danskir rithøvundar
Danskir yrkjarar
Føðingar í 1805
Andlát í 1875
Rigmor Dam

Rigmor Dam (fødd 18. desember 1971 í Havn) er føroyskur politikari, lærari, blaðkvinna og kunningarráðgevi.

Lívsleið

Útbúgving og arbeiði 
Rigmor er fødd í Tórshavn, vaks upp í Keypmannahavn tey fyrstu árini til familjan í 1981 flutti heimaftur til Føroya. Tey búsettust í Havn, har Rigmor fyrst gekk í Venjingarskúlanum og síðan í Kommunuskúlanum, í 1991 tók hon HF-prógv úr Hoydølum. 

Eftir at hava lokið læraraútbúgving frá Blaagaard Statsseminarium í Keypmannahavn í 1998, fór Rigmor í starv í Eysturskúlanum í Havn, har hon var í starvi til 2005. Síðan gjørdist hon tíðindakvinna í Miðlahúsinum, har hon einamest skrivaði fyri tíðindablaðið Sosialin. Umframt læraraútbúgvingina hevur hon lisið eitt ár á Journalistháskúlanum í Århus og eitt ár Sam.bas á Roskilde Universitetscenter.
Í løtuni er hon í farloyvi úr starvinum sum kunningarfólk hjá Starvsmannafelagnum. Øll árini hevur hon harumframt verið fríyrkisfólk og eitt nú virkað sum samskipari og fundarstjóri, og skrivari fyri bløð og tíðarrit.

Annað virksemi 
Rigmor var virkin í Sosialistiskum Ungmannafelag á ungum árum. Hon var redaktørur á útisetablaðnum Oyggjaskeggja lestrarárini í Keypmannahavn. Hon var nevndarlimur í Kvinnufelagnum í Havn 2008-2010 og aftur 2014-2015, og limur í mentanarnevnd M.A. Jacobsens árini 2004-2012.

Politikkur 
Rigmor var fyrstu ferð vald á Ting á løgtingsvalinum 29. oktober 2011 fyri Javnaðarflokkin sum nummar fýra á listanum við 271 atkvøðum. Hon gjørdist næstforkvinna í Løgtingsins trivnaðarnevnd, limur í Mentanarnevndini og varalimur í Rættarnevndini. 
Rigmor varð afturvald á løgtingsvalinum 1. september 2015, hesaferð við 396 persónligum atkvøðum, ið var fjórðflest á javnaðarlistanum, og 15. september gjørdist hon landsstýriskvinna í Mentamálum í stjórnini hjá Aksel V. Johannesen.

Løgtingsnevndir 
 2011-2015 - Næstforkvinna í Trivnaðarnevndini
 2011-2015 - Limur í Mentanarnevndini
 2011-2015 - Varalimur í Rættarnevndini

Føroya Landsstýri 
 2015-2019 Landsstýriskvinna í Mentamálum

Privat 
Rigmor Dam er dóttir Duritu og Bergur P. Dam, abbadóttir Petur Mohr Dam, fyrrverandi løgmann, og bróðirdóttir Atla P. Dam, fyrrverandi løgmann. Hon er gift við Arnbirni Ólavssyni Dalsgarð, sum er útbúgving heimspekingur og bókavørður, hann er eisini rithøvundur og ritstjóri. Saman eiga tey trý børn: Bergur (føddur 1990), Rói (føddur 1998) og Sára Maria (fødd 2000).

Keldur

Slóðir úteftir 
Rigmor Dam á heimasíðuni hjá Javnaðarflokkinum
Lívsmynd, Rigmor Dam bloggar

Føroyskar kvinnur í politikki
Føroyskir politikarar
Politikarar úr Javnaðarflokkinum
Føðingar í 1971
Føroyskir lærarar
Løgtingslimir
Tíðindafólk
Havnafólk
Føroyskir ritstjórar
Pauli Dahl

Thomas Pauli Dahl (føddur 9. november 1898 í Vági, deyður 3. mai 1977) var ein føroyskur yvirlækni og politikari, hann var valdur inn á Løgtingið í 1943 fyri (Fólkaflokkin).

Hann tók prógv í medisin á Københavns Universitet í 1923. Sum lesandi í Keypmannahavn var hann við til at gera flaggið, sum seinnið varð viðurkent sum Føroya flagg og fekk navnið Merkið, samman við landsmonnum sínum Jens Olivur Lisberg og Janus Øssurson. Pauli var síðan hjálparlækni á Dronning Alexandrines Hospital (sum seinni fekk navnið Landssjúkrahúsið) í Havn 1923–1924 og lækni í Danmark 1924–1930. Síðan var hann yvirlækni á Landssjúkrahúsinum 1930–1964, tá hann fór frá vegna aldur. Hann virkaði sum landslækni (amtslækni) í Føroyum 1938–1948. Hann var formaður í Reyða Krossi í Føroyum 1931–1967 og formaður í Collegium Academicum Færoense 1939–1955.

Undir seinna heimskríggi gjørdist hann politiskt virkin og varð valdur inn á Ting, sum umboð fyri Suðuroynna 1943–1945. Tað at hann fór upp í politik kann knýtast til tann leiklutin, sum hann fekk sum landslækni og sum formaður í Reyða Krossi í einari støðu, har Føroyar var atskilt frá Danmark vegna kríggið. Sum politikari var hann serliga áhugaður í heilsupolitisk mál, og hann arbeiddi fyri at føroyingar skuldu eta meira siðbundnan føroyskan mat, bæði orsakað av tjóðskaparligum og av heilsuligum ávum. Hann spældi eisini ein stóran leiklut í viðtøkuni av at býta út ókeypis livurtran (fiskaolju) til allar kvinnur sum vóru við barn og til børn undir 14 ár, umframt eitt upplýsingar átak fyri betri tannheilsu. 

Hann var giftur við einari av døtrum Jóannesar Paturssonar.

Keldur 

«Kosningarnar í Færeyjum». I: Þjóðviljinn, 26. august 1943, s. 4. (PDF)
Kunnskap og makt: færøysk helsepolitikk gjennom 150 år (2006), s. 338–347. (Les)
Løgtingið 150 – Hátíðarrit, bind 2 (2002), s. 264. (Les)

Løgtingslimir
Føðingar í 1898
Føroyskir politikarar
Læknar í Føroyum
Vágbingar
Andlát í 1977
Erhard Jacobsen

Erhard Jacobsen (føddur 1949 í Sørvági) er føroyskur bókavørður og rithøvundur. Inntil august 2016 var hann leiðari á Føroya Landsbókasavni undir Søvnum landsins og er útbúgvin cand.scient.bibl. frá Danmarks Biblioteksskole í Keypmannahavn í 2004. Áðrenn tað var hann útbúgvin bókavørður. Frá 1977 til 1983 starvaðist hann sum bókavørður á Býarbókasavninum, og síðan sum bókavørður á Landsbókasavninum til 1986, síðan aftur frá 1994 til 1999 og 2002 til 2005. Í tíðini 1986 til 1990 var hann skrivari og seinni formaður í Starvsmannafelagnum. Hann hevur eisini starvast á Landssjúkrahúsinum og sum fulltrúi í Landsbanka Føroya.

Útgávur 
Søgan um okkum - 1981-2011, kom út á 30 ára føðingardegnum hjá MBF 24. oktober 2011, bókin lýsir søguna hjá felagnum. 245 síður.
Og so veit eg eina vakra søgu. Bókadeild Føroya Lærarafelags 1956-2006. 2006. 306 síður.
Sørvágs Ítróttarfelag 100 ár: 1905 - 17. mars - 2005. 255 síður
Dansifrøi 25 ár : eitt minningarrit, 1997
Kirsten Brix, Erhard Jacobsen, Ole Wich (ed.): Très bien. Kristian Blak 60 ár. Tórshavn: Plátufelagið Tutl, 2007 (126 s., inkl. CD).
Sankta Frans Skúli, Skúlablaðið. Serblað, 1986

Privat 
Erhard er giftur við Sigrun Joensen úr Havn, tey eiga trý børn: Eyðun, Sunneva og Herdis. Erhard er beiggi Marnu Jacobsen, sum er ritstjóri, týðari og bygdaráðslimur og arbeiðir á Bókadeild Føroya Lærarafelags. Ein annar beiggi er Herálvur Jacobsen, sum er formaður í Føroya Lærarafelagi.

Keldur

Slóðir úteftir 
Erhard Bloggar

Føroyskir rithøvundar
Føroyskir bókavørðar
Føroyskir bloggarar
Sørvingar
Føðingar í 1949
Súni Olsen

Súni Olsen (føddur 7. mars 1981) er ein føroyskur fótbóltsleikari, verjuleikari, sum í løtuni (2012) spælir við B36 og á føroyska A-landsliðnum.

Lívsleið innan fótbólt 
Á ungdómsárum spældi hann við GÍ. Í 2001-02 spældi hann við Niðurlendska PEC Zwolle. Frá 2002 til 2005 spældi hann aftur við GÍ. Frá 2005 til 2007 spældi hann við danska felagnum AaB. Í 2008 spældi hann fyrst við Viborg FF og síðan við B36. Í 2009-2010 spældi hann við Víkingi. Síðan 2011 hevur hann spælt við B36. Hann hevur til nú (12. sep. 2012) spælt 46 dystir við føroyska A-landsliðnum og skorað 4 (?) mál fyri landsliðið (Football.fo sigur 3 mál, enska Wikipedia sigur 4 mál).

Altjóða mál

Keldur 

Víkinga leikarar
B36 leikarar
Føroyskir landsliðsleikarar
Føðingar í 1981
Carrot Top

Scott Thompson (føddur 25. februar 1965) er ein amerikanskur skemtari, sjónleikari, leikstjóri, filmsframleiðari og sangari.

Slóðir úteftir
 Carrot Top á Internet Movie Database

Amerikanskir skemtarar
Amerikanskir sjónleikarar
Føðingar í 1965
Bob McGrath

Robert "Bob" McGrath (føddur 1932) er amerikanskur sjónleikari og sangari. Hann er mest kendur fyri at spæla menniskja-figurin Bob Johnson í Sesame Street, ið annars hevur dukur sum spæla høvuðsleiklutirnir. Hann varð føddur í Ottawa, Illinois.

Amerikanskir sjónleikarar
Amerikanskir sangarar
Føðingar í 1932
Jerry Nelson

Jerry L. Nelson (føddur 1934) er amerikanskur sjónleikari, leikari.

Amerikanskir sjónleikarar
Amerikanskir skemtarar
Amerikanskir sangarar
Frank Oz

Frank Oz (føddur 1944) er enskur sjónleikari, raddarleikari, leikstjóri og dukkuførari. Hann er m.a. kendur fyri at leggja rødd til Miss Piggy og Fozzie Bear í The Muppet Show. Hann hevur eisini lagt rødd til Yoda í Star Wars filmsrøðini.

Slóðir úteftir
 Frank Oz á Internet Movie Database

Bretskir sjónleikarar
Jim Henson

James Maury "Jim" Henson (føddur 1936 - 1990) er amerikanskur filmsskapari og skapari av The Muppets.

Slóðir úteftir
 Jim Henson á Internet Movie Database

Amerikanarar
Seth MacFarlane

Seth Woodbury MacFarlane (føddur 26. oktober 1973) er amerikanskur sjónleikari, animator, skemtari, rithøvundur, framleiðari, leikstjóri, sangari og sangskrivari. Hann er skaparin av sjónvarpsrøðini Family Guy (1999–2003, 2005–nú) og ein av skaparunum av sjónvarpsrøðunum American Dad! (2005–nú) og The Cleveland Show (2009–2013). Hann leggur eisini røddir til fleiri av karakterunum í show'unum.

Amerikanskir sjónleikarar
Amerikanskir skemtarar
Amerikanskir sangarar
Amerikanskir leikstjórar
Føðingar í 1973
Mark Wahlberg

Mark Robert Michael Wahlberg (føddur 5. juni 1971) er amerikanskur sangari og sjónleikari.

Tilnevndur til Oscar heiðursløn 
 Mark Wahlberg varð tilnevndur til eina Oscar fyri "Bedsta mannliga síðuleiklutin" í filminum The Departed.

Filmografi 
 Ted 2012
 Contraband 2012
 The Other Guys 2010 
 The fighter 2010 
 Date Night (2010)
 Max Payne (2008)
 The happening 2008 
 Shooter (2007)
 Four Brothers (2005)
 I ♥ Huckabees (2004)
 The Italian Job (2003)
 Rock Star (2001)
 Planet of the Apes (2001)
 The Perfect Storm (2000)
 The Yards (2000)
 Three Kings (1999)
 The big hit (1998)
 Boogie Nights (1997)
Fear (1996)
 Basketball Diaries (1995)

Tónleikaútgávur 
 You Gotta Believe (1992)
 Music for the People (1991)

Slóðir úteftir
 Mark Wahlberg á Internet Movie Database

Amerikanskir sjónleikarar
Amerikanskir sangarar
Ralph Garman

Ralph Garman (føddur 17. november 1964)  er amerikanskur sjónleikari, skemtari og radiovertur, ið er best kendur sum vertur í sendingini The Joe Schmo Show, fyri at leggja rødd til Family Guy, og sum undirhaldandi forteljarin hjá Kevin and Bean morgun show á Los Angeles radio station KROQ-FM. Hann er eisini vertur á Hollywood Babble-On podcast saman við Kevin Smith á SModcast.com, ið hevur givið honum leiklutir í filmum sínum Red State og Tusk.

Keldur 

Amerikanskir sjónleikarar
Amerikanskir skemtarar
Føðingar í 1964
Petur Reinert (1923)

Peter Arthur Reinert (f. 8. september 1923 í Kaldbak d. 28. juli 1991) var kommunulækni, reiðari og politikari fyri Tjóðveldisflokkin.

Hann var kommunulækni á Eiđi frá 1960-75 og frá 1978-86 og stjóri og reiðari frá 1986. Hann var nevndarlimur í Menningargrunninum 1973-1975, í Fiskivinnuráðnum 1979-80, í Fossbankanum 1985-91 og Menningarstovuni í 1988.

Hann var bygdaráðslimur í Eiðis kommunu frá 1970-75 og landsstýrismaður í fiskivinnu- og kommunumálum frá 1975-79. Hann var løgtingslimur frá 1980-1984 og varamaður á tingi fyri Signar á Brúnni frá 1989-1990.

Keldur
Løgtingið 150 – Hátíðarrit, bind 2 (2002), s. 344. (PDF)

Føroyskir politikarar
Føðingar í 1923
Andlát í 1991
Læknar í Føroyum
Føroyskir reiðarar
Ivan Johannesen

Ivan Johannesen (f. 28. juni 1934 í Miðvági, d. 18. apríl 2012) var reiðari og politikari fyri Sambandsflokkin.

Hann var útbúgvin maskinsmiður 1951, sum maskinpassari-motorpassari 1955 og sum maskinmeistari 1958. Hann starvaðist sum maskinmeistari í føroyska fiskiskipaflotanum 1955-77, sum skipari og reiðari 1977-78, og sum reiðari 1991-

Ivan Johannesen var løgtingslimur árini 1978-88 og 1994-1998, undantikin skeið sum landsstýrismaður. Árini 1989-1991 var hann landsstýrismaður í fíggjar-, sjóvinnu- og kommunumálum, í 1994-1996 í fiskivinnumálum og alivinnumálum og í 1996-1998 var hann landsstýrismaður í vinnu-, alivinnu- og landbúnaðarmálum.

Hann sat sum bygdaráðslimur í Miðvágs kommunu 1970-74. Hann var umboðsráðslimur í SEV 1971-1975 og stýrislimur í SEV 1975-1989, harav formaður 1981-1985.

Keldur
Løgtingið 150 – Hátíðarrit, bind 2 (2002), s. 304. (PDF)

Føroyskir politikarar
Politikarar úr Sambandsflokkinum
Løgtingslimir
Føðingar í 1934
Andlát í 2012
Rói Jacobsen

Rói Jacobsen (føddur 17. oktober 1977) er ein føroyskur fótbóltsdómari, sum dømir fyri FC Hoyvík. Rói er ættaður úr Porkeri og úr Trongisvági og er búsitandi í Hoyvík. Hann hevur verið dómari síðan 2007, og hevur dømt í bestu mansdeildini síðan 2011. Í september 2012 hevði hann dømt 122 dystir og verið hjálpardómari í 19 dystum.

Keldur

Slóðir 
Rói Jacobsen á Faroesoccer.com

Føroyskir fótbóltsdómarar
Føðingar í 1977
Lars Müller

Lars Müller (føddur 28. august 1973)  er ein føroyskur fótbóltsdómari, sum dømir fyri Royn. Hann er útbúgvin og arbeiðir sum løgreglumaður. Hann er ættaður úr Vági. Lars hevur dømt 184 dystir og hevur verið hjálpardómari í 59 dystum.

Keldur

Slóðir 
Lars Müller á Faroesoccer.com

Føroyskir fótbóltsdómarar
Føðingar í 1973
Thomas Arabo

Thomas Arabo (f. 20. november 1940 í Sørvági, er sivilverkfrøðingur, fyrrverandi stjóri fyri Strandfaraskip Landsins og fyrrverandi politikari fyri Javnaðarflokkin.

Thomas Arabo varð útbúgvin skipsførari í 1965 og sivilverkfrøðingur í 1973 og var stjóri fyri Strandfaraskipum Landsins 1973-81 og 1989-91 og leiðari fyri Vestnorden samstarvinum 1981-89. Hann var nevndarformaður í Smyril Line 1986-1991.

Hann var løgtingslimur fyri Javnaðarflokkin 1984-1988 og 1990-1991, og var hann landsstýrismaður í ídnaðar- og handilsmálum frá januar 1991 til januar 1993, í ídnaðar- og skúlamálum frá januar 1993 til apríl 1994, og síðani í fiskivinnu- og ídnaðarmálum til september 1994.

Keldur 

Løgtingið 150 – Hátíðarrit, bind 2 (2002), s. 257. (PDF)

Føroyskir politikarar
Føðingar í 1940
Løgtingslimir
Fiskimálaráðharrar í Føroyum
Skúlamálaráðharrar í Føroyum
Føroysk landsstýrisfólk
Smyril Line

P/f Smyril Line er føroyskt skipafelag, ið rekur ferðamanna- og fraktskipið Norröna, ið siglur millum Føroya, Danmarkar og Íslands. Fyrr sigldi skipið eisini til Noregs og Hetlands.

Smyril Line varð stovnað 1. november 1982, tá ið ferjan Gustav Vasa varð keypt og umdoypt til Norröna. Skipið byrjaði at sigla ferðafólkasigling í 1983 á somu farleið sum Smyril hevði siglt frammanundan. Í 2003 fekk felagið nýggja ferju, sum eisini var nevnd Norröna og var gamla skipið selt.

Sí eisini
 Norröna

Myndasavn

Keldur

Uttanhýsis ávísingar 
 www.SmyrilLine.fo

Føroyskar fyritøkur
Ferðavinna í Føroyum
Samferðsla og flutningur
Reiðarí
John Petersen (politikari)

John Christian Petersen (føddur 8. september 1948 í Skopun, deyður 12. september 2018) er fyrrverandi politikari fyri Fólkaflokkin.

John Petersen er útbúgvin stálskipasmiður í 1969 og maskinistur frá 1974. Hann starvaðist sum stálskipasmiður 1965-1973 og síðani sum arbeiðstakari.

Hann var bygdaráðslimur í Skopunar kommunu 1976-1992, og var hann løgtingslimur 1988-1998, undantikin skeið sum landsstýrismaður. Hann var landsstýrismaður í fiskivinnu- og landbúnaðarmálum 1991-1993 og í fiskivinnumálum 1996-1998. Hann sat í nevndini í SEV 1985-1991.

Keldur 

Løgtingið 150 – Hátíðarrit, bind 2 (2002), s. 336. (PDF)

Føroyskir politikarar
Føðingar í 1948
Føroysk landsstýrisfólk
Andlát í 2018
Svend Aage Ellefsen

Svend Aage Højgaard Ellefsen (f. 13. september 1941 í Miðvági) er fyrrverandi reiðari og politikari fyri Fólkaflokkin.

Svend Aage Ellefsen hevur studentsprógv frá 1964 og var hann reiðari í nógv ár.

Svend Aage Ellefsen var bygdaráðslimur í Sandavágs kommunu 1970-74 og 1976-80. Hann var tinglimur 1980-1994, undantikin skeið sum landsstýrismaður, og landsstýrismaður í samferðslu, orku- og umhvørvismálum 1991-1993.

Hann er yngri bróðir Paula Ellefsen, sum var Føroya løgmaður 1981-1985.

Hann hevur fingist við ferðavinnuvirksemi seinastu árini. Hann eigur Hotel Streym í Havn og hevur rikið tað síðan tað varð umvælt í 2006.

Keldur 

Løgtingið 150 – Hátíðarrit, bind 2 (2002), s. 276. (PDF)

Føroyskir politikarar
Føðingar í 1941
Føroysk landsstýrisfólk
Løgtingslimir
Samferðslumálaráðharrar í Føroyum
Føroyskir reiðarar
Miðvingar
Bergur Jacobsen

Ólavur Bergur Jacobsen (f. 29. mars 1947 í Klaksvík) er prestur og fyrrverandi landsstýrismaður fyri Sjálvstýrisflokkin.

Bergur Jacobsen fekk studentsprógv í 1971 og gudfrøðiprógv í 1976. Hann hevur arbeitt sum prestur í Sandoyar prestagjaldi 1976-1982, í London 1982-1986, fyristøðumaður fyri eftirskúlan í Genner 1986-1987, prestur í Ordrup 1987-88, arbeiddi í Útvarpi Føroya 1988-95, prestur í Samuelskirkjuni í Keypmannahavn 1995-. Hann sat í Føroya Stiftsstjórn 1993-94.

Bergur Jacobsen sat sum landsstýrismaður í mentanar-, skúla- og norðurlandamálum í landsstýrinum hjá Maritu Petersen 1993-1994.

Keldur 
Løgtingið 150 – Hátíðarrit, bind 2 (2002), s. 291-292. (PDF)

Føroyskir politikarar
Føðingar í 1947
Føroysk landsstýrisfólk
Mentamálaráðharrar í Føroyum
Skúlamálaráðharrar í Føroyum
Sámal Petur í Grund

Sámal Petur Martinsson í Grund (f. 26. juli 1958 í Syðrugøtu) er ein politikari fyri Sjálvstýrisflokkin. Til løgtingsvalið í 2011 og 2015 stillaði hann upp á listanum hjá Framsókn, men í 2019 leitaði hann sær aftur til røturnar. 

Hann hevur útbúgving sum elektronikk-mekanikari frá 1980 og sum fiskiskipari 1994. Hann starvaðist sum mekanikari á verksmiðjutrolara 1979-85, sum trúboðari 1986-91, og sum sjómaður 1991-93. Hann var bestýrari á Runavíkar Sjómansheimi 1998 -1999. Síðan 2004 hevur hann starvast sum skipari umborð á strandfaraskipinum Sam M/F, sum siglur millum Kalsoynna og Klaksvík.

Sámal Petur í Grund var landsstýrismaður við ábyrgd fyri samskiftis- og mentanarmálum, ferðavinnu og sjóvinnu 1994-1997, og í almanna- og heilsumálum 2001-2002. Hann sat sum løgtingslimur 1998-2002, undantikin tíðarskeiðið sum landsstýrismaður. Til løgtingsvalið 2011 stillaði Sámal Petur upp fyri nýggja flokkin Framsókn. Hann gjørdist nummar fimm á listanum við 111 atkvøðum. Á løgtingsvalinum 2015 stillaði hann aftur upp fyri Framsókn, og gjørdist nummar 11 á listanum við 67 atkvøðum. Á løgtingsvalinum 2019 stillaði hann upp á listanum hjá Sjálvstýri. Hann gjørdist nummar 4 á listanum við 91 atkvøðum.

Løgtings- og landsstýrissessir 
 1994 -1997 Landsstýrismaður í Mentanar- og samskiftismálum (Sjálvstýrisflokkurin)
 1998 – 2001 Løgtingsmaður (Sjálvstýrisflokkurin)
 2001 – 2002 Landsstýrismaður í Almanna- og heilsumálum (Sjálvstýrisflokkurin).

Keldur 

Løgtingið 150 – Hátíðarrit, bind 2 (2002), s. 280. (PDF)

Slóðir úteftir 
Framsokn.fo

Føroyskir politikarar
Føðingar í 1958
Løgtingslimir
Mentamálaráðharrar í Føroyum
Almannamálaráðharrar í Føroyum
Heilsumálaráðharrar í Føroyum
Politikarar úr Sjálvstýrisflokkinum
Politikarar úr Framsókn
Samferðslumálaráðharrar í Føroyum
Gøtufólk
Light Years (fløga)

Light Years er sjeynda fløgan hjá avstralsku Kylie Minogue. Plátan varð givin út í september 2000.

Løg á fløguni 
 "Spinning Around" – 3:27
 "On a Night Like This" – 3:33
 "So Now Goodbye" – 3:37
 "Disco Down" – 3:54
 "Loveboat" – 4:10
 "Koocachoo" – 4:00
 "Your Disco Needs You" – 3:33
 "Please Stay" – 4:08
 "Bittersweet Goodbye" – 3:42
 "Butterfly" – 4:08
 "Under the Influence of Love" – 3:24
 "I'm So High" – 3:32
 "Kids" (feat. Robbie Williams) – 4:20
 "Light Years" – 4:48

Útvortis ávísing 
 Almenn heimasíða hjá Kylie Minogue

Kylie Minogue tónleikaútgávur
Óli Jacobsen

Óli Emil Jacobsen (f. 21. august 1943 í Kalundborg) er ein føroyskur politikari og rithøvundur, fyrrverandi formaður fyri Føroya Fiskimannafelag.

Lívsleið 
Hann var formaður í Føroya Fiskimannafelag 1971-2007 og var hann harafturat løgtingslimur fyri Verkamannafylkingina tíðarskeiðið 1994-1998 skeiðini sum landsstýrismaður undantikin. Hann var landsstýrismaður í við ábyrgd fyri ídnaðar-, handils- og vinnumál, arbeiðaramál, landbúnaðarmál, tryggingarmál og dóms- og politimál september 1994- desember 1995. Seinni, frá mars 1998 til mai 1998 var hann landsstýrismaður við ábyrgd fyri almanna-, heilsu-, arbeiðar-, tryggingar-, dóms- og politimálum.

Hann var formaður í Føroya Fiskimannafelag 1971-2007 og var formaður í fiskimannadeildini hjá Altjóða Flutningsfelagsskapinum 1980-(ókent fráfaringardato). Meðan hann var formaður í Føroya Fiskimannafelag skrivaði hann nógvar søguligar greinar í FF-blaðið. Seinni hevur hann skrivað í Sosialin, eitt nú um fólk sum liggja grivin í Gamla Kirkjugarði í Havn.

Útgávur 
Óli Jacobsen hevur útgivið fleiri bøkur. Bókin Havið tók teir varð mest selda bók hjá Rit og Rák eina ávísa viku í desember 2011, stóð at lesa á aktuelt.fo.
 2010 - Dollin Havnarmaðurin sum broytti heimssøguna
 2010 - Dollin the Faroese who changed history in the Congo
 2010 - Petur Alberg
 2011 - Havið tók teir

Keldur

Løgtingið 150 – Hátíðarrit, bind 2 (2002), s. 295. (PDF)

Føroyskir politikarar
Føðingar í 1943
Løgtingslimir
Heilsumálaráðharrar í Føroyum
Almannamálaráðharrar í Føroyum
Vinnumálaráðharrar í Føroyum
Criminal Minds

Criminal Minds er ein dramarøð sjónvarpsrøð úr USA, sum varð frumsýnd 22. september 2005 á rásini CBS. Í Føroyum ber til at síggja røðina hjá teimum sum hava antin Televarpið ella parabol. Røðin sæst eitt nú á donsku Kanal 5.

Persónar í røðini

Keldur

Slóðir 

Sjónvarpsrøðir úr USA
Axel H. Nolsøe

Axel H. Nolsøe (f. 16. november 1949 í Tórshavn) er hagtalsmaður og fyrrverandi landsstýrismaður fyri Verkamannafylkingina.

Hann hevur lisið franskt mál og bókmentir á Lærda háskúlanum í Keypmannahavn og Teknologi og samfelagsvísindi á Roskilde Universitetscenter. Hann starvast á Hagstovu Føroya 

Hann var landsstýrismaður við ábyrgd fyri ídnaðar-, handils- og vinnumálum, arbeiðaramálum, landbúnaðarmálum, tryggingarmálum og dóms- og politimálum frá desember 1995 til 11. juni 1996 og við ábyrgd fyri Almanna-, heilsu-, arbeiðar-, tryggingar-, dóms- og politimálum frá 11. juni 1996 til oktober 1996.

Keldur 

Løgtingið 150 – Hátíðarrit, bind 2 (2002), s. 336. (PDF)

Føroyskir politikarar
Føðingar í 1949
Vinnumálaráðharrar í Føroyum
Almannamálaráðharrar í Føroyum
Heilsumálaráðharrar í Føroyum
Andrias Petersen

Andrias Petersen (f. 8. juni 1947 í Klaksvík) er kommunulækni og politikari fyri Javnaðarflokkin,

Andrias Petersen var varamaður sum løgtingslimur eitt stutt tíðarskeið og var síðani løgtingslimur frá 2002 til 2011 fyri Javnaðarflokkin. Hann var landsstýrismaður í almanna- og heilsumálum 1994-1996.

Hann fekk læknaprógv 1977, og tók hann serlæknaprógv í almennum medicini 1980-84. Hann hevur starvast sum kommunulækni í Gøtu og Leirvík síðani 1985, undantikið tíðarskeiðið sum landsstýrismaður.

Keldur 

 Løgtingið 150 – Hátíðarrit, bind 2 (2002), s. 344. (PDF)

Føroyskir politikarar
Føðingar í 1947
Løgtingslimir
Almannamálaráðharrar í Føroyum
Heilsumálaráðharrar í Føroyum
Jón Áki Jacobsen

Jón Áki Jacobsen (føddur 2. november 1995) er ein føroyskur fótbóltsleikari, sum í løtuni (2017) spælir við besta mansliðnum hjá TB/FC Suðuroy/Royn. Hann hevur fyrr spælt við U19 landsliðnum og U17 landsliðnum hjá Føroyum.

Ungdómslandsliðsleikari

U-19 landsliðsleikari 
Jón Áki varð úttikin til U19 landsliðið í september 2012. Hann luttekur í kapping í Ukraina í september 2012.

U-17 landsliðsleikari - skoraði einasta málið hjá Føroyum 
Jón Áki hevur eisini spælt á U17 landsliðnum. Hann spældi sín fyrsta dyst móti Fraklandi hin 28. oktober 2011. Tann dystin vann Frakland 5-0. Hann spældi eisini við í dystinum móti Luksembourg, har tað eydnaðist Føroyum at fáa eitt stig, dysturin endaði 1-1. Tað var Jón Áki ið skoraði málið hjá Føroyum, og var hetta einasta málið ið Føroyar fekk í hesi undankappingini.

Keldur

Slóðir 
FaroeSoccer.com, Jón Áki Jacobsen

Føroyskir fótbóltsspælarar
Føðingar í 1995
FC Suðuroy leikarar
Vágbingar